Svetlana Matvejeva

Svetlana Matvejeva (; dzimusi  Frunzē) ir Kirgizstānā dzimusi Krievijas starptautiskā lielmeistare šahā (1989).

 Biogrāfija 
1989. gadā uzvarējusi Eiropas junioru šaha čempionātā U20 vecuma grupā. 1991. gadā uzvarējusi PSRS sieviešu šaha čempionātā. No 1985. līdz 1995. gadam piecas reizes piedalījusies Pasaules šaha čempiones izcīņas cikla starpzonu turnīros, kuros labāko rezultātu sasniegusi 1985. gadā, kad ierindojusies 5. vietā.

Pēc PSRS sabrukuma no 1992. līdz 1994. gadam pārstāvējusi Kirgizstānu, vēlāk pārgājusi Krievijas pilsonībā.FIDE rating history :: Matveeva, Svetlana 

Četras reizes (2000, 2004, 2006, 2008) piedalījusies Pasaules sieviešu šaha čempionātos pēc izslēgšanas sistēmas, kuros vislielāko panākumu guvusi 2006. gadā Jekaterinburgā, kad tikai pusfinālā zaudējusi nākamajai Pasaules šaha čempionei Sjui Juihua.2006 FIDE Knockout Matches

2002. gadā Elistā izcīnījusi sudraba medaļu Krievijas sieviešu šaha čempionātā.Russian Women’s Championships 2002 Tajā pašā gadā Haidarābādu iekļuvusi Pasaules sieviešu šaha kausa izcīņas pusfinālā, kur piekāpusies Antoanetai Stefanovai.FIDE World Cup in Hyderabad 2002 2003. gadā Melnkalnes komandas ŠK Internet-CG Podgorica sastāvā uzvarējusi Eiropas šaha klubu kausa izcīņā sievietēm.OlimpBase :: 8th European Chess Club Cup (women), Rethymnon 2003,  ŠK Internet-CG Podgorica 2003. gadā kopā ar Natāliju Žukovu dalījusi 1. vietu starptautiskajā šaha turnīrā North Urals Cup. 2004. gadā uzvarējusi pirmajā sieviešu šaha interneta turnīrā, kuru organizēja portāls playchess.com.First ACP Women’s Internet 2004 2008. gadā Serpuhovā uzvarējusi Krievijas šaha kausa izcīņā sievietēm, finālā pieveicot Valentīnu Guņinu.RUS Women’s Cup 2008

Pārstāvējusi Kirgizstānas un Krievijas komandas lielākajos komandu šaha turnīros:
 Pasaules šaha olimpiādēs piedalījusies 6 reizes (1992-2002). Komandu vērtējumā izcīnījusi 2 sudraba (1998, 2002) un 2 bronzas (1996, 2000) medaļas. Individuālajā vērtējumā izcīnījusi bronzas (2002) medaļu;OlimpBase :: Women's Chess Olympiads :: Svetlana Matveeva
 Eiropas komandu šaha čempionātos piedalījusies 2 reizes (1997, 2003). Komandu vērtējumā izcīnījusi bronzas (2003) medaļu. Individuālajā vērtējumā izcīnījusi 2 zelta (abas - 2003) medaļas.OlimpBase :: European Women's Team Chess Championship :: Svetlana Matveeva

Par panākumiem turnīros FIDE 1985. gadā Matvejevai piešķīra starptautiskās meistares (WIM), bet 1989. gadā - starptautiskās lielmeistares (WGM) nosaukumu. 2005. gadā saņēmusi starptautiskā vīriešu meistara (IM) nosaukumu.

 Atsauces 

 Ārējās saites 

Kategorija:1969. gadā dzimušie
Kategorija:Kirgizstānas šahisti
Kategorija:Krievijas šahisti
Kategorija:PSRS šahisti